1. számú melléklet

ÚTMUTATÓ A PÁLYAMUNKA ELKÉSZÍTÉSÉHEZ

Az IKTV pályamunka terjedelme a formai követelményeket figyelembe véve maximum 5 oldal lehet, mellékletek nélkül. Az 50 MB-tól nem nagyobb méretű dolgozatot elektronikusan kell feltölteni 2026. október 30 – november 11. között a https://keep.unideb.hu/ihrig-karoly-tanulmanyi-verseny-gtk-0 honlapra. Az ettől nagyobb méretű anyagokat kérjük, postán küldjék el címünkre (újrapapírra és/vagy kétoldalas nyomtatási formában):
Debreceni Egyetem Gazdaságtudományi Kar
Ihrig Károly Tanulmányi Verseny

(Dr. Pierog Anita)

4002 Debrecen,

Pf. 400
A pályamunkát bírálatra az IKTV szervezőbizottsága végzi. A bírálók a megadott bírálati szempontok alapján véleményezik és pontozzák a beadott pályamunkákat.

Tartalmi követelmények

A tartalmi követelményeket a pályamunka értékelési rendszeréhez tartozó, szakmai tartalmat pontozó bírálati lap tartalmazza.
Dolgozzatok ki egy olyan vállalkozást, amely elsősorban a 16–29 éves korosztály valós problémájára, igényére vagy fogyasztási szokására reagál. Bizonyítsátok adatokkal, hogy a probléma vagy piaci lehetőség létezik, mutassátok meg, hogyan teremtene értéket és hogyan keresne pénzt a vállalkozás, majd győzzétek meg a zsűrit arról, hogy az ötlet Magyarországon megvalósítható és hosszabb távon is működőképes.
A pályamunka benyújtása

A pályamunka három kötelező részből áll:
·  írásos dokumentumból, 
· legfeljebb 90 másodperces befektetői pitchből (speechből), valamint

· MÉM-ből.
Formai követelmények

A pályamunka írásos anyagot tartalmaz, melyet egy videó és egy MÉM is kiegészít.
1. Írásos pályamunka

· Az írásos anyag szakmai szövegrésze 3–5 oldal legyen. A címoldal, a tartalomjegyzék és a forrásjegyzék nem számít bele az ötoldalas terjedelembe. A pályamunka térjen ki az alábbiakra:

· Probléma vagy piaci lehetőség: Milyen valós igényre, problémára vagy fogyasztási szokásra reagál az ötlet? Miért érdemes ezzel foglalkozni?

· Bizonyítékok: Legalább öt, pontosan hivatkozott forrással, adattal, kutatási eredménnyel vagy saját mini-kutatással igazoljátok, hogy a felvetés valós és releváns.

· A vállalkozás és az értékajánlat: Mit kínál a vállalkozás, kinek, milyen előnyt teremt, és miben különbözik a már elérhető megoldásoktól?

· Célcsoport és fogyasztói magatartás: Határozzátok meg a lehetséges vásárlókat, motivációikat, döntési szempontjaikat és elérésük módját.

· Üzleti modell és pénzügyi realitás: Mutassátok be, ki és miért fizetne, miből származna bevétel, milyen fő induló és működési költségek merülnek fel, valamint hogyan alakítanátok ki az árat.

· Piac, versenytársak és marketing: Nevezzetek meg valós vagy lehetséges versenytársakat, és készítsetek rövid, digitális csatornákat is használó piacra lépési és kommunikációs tervet.

· Kockázatok és megvalósíthatóság: Mutassatok be legalább három lényeges kockázatot, azok lehetséges kezelését és a megvalósítás első konkrét lépéseit.
Az írott anyagot számítógépen, MS Word szövegszerkesztő alkalmazásával kell elkészíteni, Times New Roman betűtípussal, 12-es betűnagysággal, 1,5-es sorközzel, maximum 5 oldal terjedelemben. A margó minden oldalon 2,5-2,5 cm. Az oldalszám a lap aljára, a jobb sarokba kerüljön.

2. Befektetői pitch videó
Készítsetek legfeljebb 90 másodperces, önállóan is érthető befektetői pitch videót. A pitch röviden válaszoljon négy kérdésre: mi a probléma vagy piaci lehetőség; mi a megoldásotok; ki és miért fizetne érte; mitől lehet sikeres a vállalkozás Magyarországon? A videó ne egyszerűen felolvassa az írásos anyagot, hanem emelje ki az üzleti ötlet lényegét és győzze meg a nézőt. A csapat mindhárom tagja vegyen részt az elkészítésében; a megjelenés módja szabadon választható.

3. MÉM 
Készítsetek egy eredeti MÉM-et, amely a vállalkozási ötlethez kapcsolódó Z generációs fogyasztói szokást, gazdasági jelenséget vagy ellentmondást ragad meg. A MÉM legyen közérthető, ötletes és szakmailag kapcsolódjon a pályamunkához. Mellékeljetek 300–500 karakteres magyarázatot arról, milyen jelenséget mutat be, és ez hogyan kapcsolódik az üzleti ötlethez. Csak jogtisztán felhasználható képi elemeket használjatok; a tartalom nem lehet sértő vagy kirekesztő.
Formai követelmények

•
Az írásos pályamunka MS Word formátumban készüljön, 12 pontos Times New Roman betűtípussal, 1,5-es sorközzel és minden oldalon 2,5 cm-es margóval.

•
A címoldalon a pályamunka címe és kizárólag a csapat neve szerepeljen; a készítők és az iskola neve a bírálat anonimitása érdekében ne jelenjen meg.

•
A címoldalt tartalomjegyzék kövesse. Az ábrákat és táblázatokat sorszámmal, címmel és forrásmegjelöléssel kell ellátni.

•
Minden felhasznált adatot, kutatást, képet és szakirodalmat pontosan hivatkozni kell. A forrásjegyzékben működő internetes hivatkozás és letöltési dátum is szerepeljen.

•
A fájlnevek tartalmazzák a csapat nevét és a beadandó típusát, például: CSAPATNEV_dokumentum.docx, CSAPATNEV_pitch.mp4, CSAPATNEV_mem.jpg. 
Kiegészítés

Felhívjuk a versenyzők figyelmét, hogy az esemény sajtónyilvános, melynek értelmében a jelentkezéssel elfogadják, hogy a döntőn készült fotókat szabadon felhasználhatjuk a DE GTK bámely internetes felületén.

Továbbá a jelentkezéssel, az elküldött pályamunkákkal belegyezésüket adják a csapatok, hogy a MÉM-eket, a csapat nevének megjelölésével felhasználhassuk a verseny kommunikációjában, bámely internetes felületen.

2. számú melléklet

A pályamunkák értékelési rendszere
Értékelő lap - IKTV 2026
	Szakmai ismeretek
	Pontszám

	
	Maximum
	Elért

	A probléma vagy piaci lehetőség azonosítása és adatokkal való igazolása.
	15
	

	A vállalkozási ötlet és az értékajánlat kidolgozottsága.
	15
	

	A célcsoport és a fogyasztói magatartás megértése.
	10
	

	Az üzleti modell és a pénzügyi realitás
	15
	

	Piac-, versenytárs-, marketing- és digitális megközelítés.
	10
	

	Kockázatok, megvalósíthatóság és hosszabb távú működőképesség.
	5
	

	A befektetői pitch tartalma, meggyőző ereje, kreativitása és időkeretének betartása
	10
	

	Összesen
	80
	

	
	
	

	Készségek, kompetenciák


	
	

	Íráskészség, fogalmazás írásban Logikus felépítés, közérthetőség


	10
	

	Ötletgazdagság, kreativitás


	10
	

	Összesen
	20
	

	
	
	

	Mindösszesen
	100


	


……………………………………….

Bíráló

Értékelő laphoz tartozó pontozás (1):

SZAKMAI ISMERETEK

1. A probléma vagy piaci lehetőség azonosítása és adatokkal való igazolása.
	Szempont
	adható pontszám

	A probléma nem körülhatárolt, bizonyíték nincs vagy nem hiteles.
	0-5

	A probléma érthető, de az adatok köre vagy értelmezése hiányos.
	6-10

	Világos, releváns probléma; több hiteles forrás és következetes adatértelmezés támasztja alá.
	11-15

	ÖSSZESEN
	0-15


2. A vállalkozási ötlet és az értékajánlat kidolgozottsága.
	Szempont
	adható pontszám

	A megoldás homályos vagy nem kapcsolódik a problémához.
	0-5

	A megoldás érthető, de az előny vagy a megkülönböztető elem részben kidolgozott.
	6-10

	Konkrét, innovatív és következetes megoldás, világos vásárlói értékkel és megkülönböztetéssel.
	11-15

	ÖSSZESEN
	0-15


3. A célcsoport és a fogyasztói magatartás megértése.
	Szempont
	adható pontszám

	A célcsoport túl tág vagy nincs indoklás.
	0-3

	A célcsoport azonosítható, motivációi részben feltártak.
	4-6

	Pontos célcsoport, jól értelmezett motivációk, döntési szempontok és fogyasztói viselkedés.
	7-10

	ÖSSZESEN
	10


4. Az üzleti modell és a pénzügyi realitás
	Szempont
	adható pontszám

	Nem derül ki, ki fizetne és miből lenne bevétel.
	0-5

	A bevételi logika látható, de az árak vagy költségek becslése hiányos.
	6-10

	Reális bevételi modell, árképzés és fő költségek; a feltételezések számszerűek és indokoltak.
	10-15

	ÖSSZESEN
	15


5. Piac-, versenytárs-, marketing- és digitális megközelítés.
	Szempont
	adható pontszám

	Nincs érdemi piac- vagy kommunikációs elemzés
	0-3

	Versenytárs vagy marketingcsatorna megjelenik, de a terv nem teljesen koherens.
	4-7

	Valós versenytársak, jól választott csatornák és a célcsoporthoz igazodó, digitális elemeket is használó terv.
	8-10

	ÖSSZESEN
	10


6. Kockázatok, megvalósíthatóság és hosszabb távú működőképesség.
	Szempont
	adható pontszám

	A kockázatok és a következő lépések hiányoznak.
	0-1

	Vannak kockázatok, de kezelésük vagy a megvalósítás csak részleges.
	2-3

	Legalább három releváns kockázat, kezelési mód és reális indulási lépések jelennek meg.
	4-5

	ÖSSZESEN
	5


7. A befektetői pitch tartalma, meggyőző ereje, kreativitása és időkeretének betartása
	Szempont
	adható pontszám

	Nem ad választ az alapvető üzleti kérdésekre vagy túllépi az időkeretet.
	0-3

	Az ötlet érthető, de a bemutatás kevésbé fókuszált, meggyőző vagy kreatív.
	4-7

	Önállóan is érthető, feszes, hiteles és meggyőző; a négy kötelező kérdést lefedi, és betartja a 90 másodpercet.
	8-10

	ÖSSZESEN
	10


Értékelő laphoz tartozó pontozás (2):

Készségek, kompetenciák rész

1. Íráskészség, fogalmazásírásban

	Szempont
	adható pontszám

	Nehezen követhető, hiányos vagy formai és hivatkozási hibákat tartalmaz.
	0-3

	Alapvetően érthető és rendezett, kisebb szerkezeti, nyelvi vagy forráshasználati hibákkal.
	4-6

	Logikus, közérthető, igényes és szabályos; a források pontosak, az ábrák és adatok jól támogatják az érvelést.
	7-10

	ÖSSZESEN
	10


2. Ötletgazdagság, kreativitás

	Szempont
	adható pontszám

	A pályamunka leíró jellegű, nincs újszerű megközelítés, nincsenek látvány elemek
	0-3

	A pályamunka leíró jellegű, újszerű a téma megközelítése, de nincsenek látvány elemek; vagy hagyományos a megközelítés, de látvány elemeket tartalmaz a dolgozat
	4-6

	Ötletgazdag, színes, látványos, különféle demonstrálási technikákat felhasználó munka
	7-10

	ÖSSZESEN
	10


……………………………………….

Bíráló
